ఒకే ఒక్క సినిమాతో తన రేంజ్ పెంచుకున్న టాలీవుడ్ అప్‎కమింగ్ స్టార్‎కు అనుకోని ఆహ్వానం లభించిందట. కోలీవుడ్ స్టార్ హీరో నుంచి పిలుపు రావడంతో ఎగిరి గంతేసి కలిసొచ్చాడట మన యంగ్ హీరో. 'అర్జున్ రెడ్డి' తరువాత హీరో విజయ్ దేవరకొండ రేంజ్ మారిపోయింది. ఈ సినిమా ఎవరూ ఊహించనంత బిగ్ సక్సెస్ కావడంతో రెండేళ్ల పాటు ఈ యంగ్ హీరో కాల్షీట్స్ బుక్ అయిపోయాయి. అంతలా తన కొత్త సినిమాలతో బిజీగా ఉన్న టాలీవుడ్ యంగ్ హీరో కోలీవుడ్ స్టార్ హీరో విక్రమ్, అతడి తనయుడు ధ్రువ్‎తో కలసి ఒక రోజు గడిపాడని సినీవర్గాల్లో ప్రచారం జరుగుతోంది. 'అర్జున్ రెడ్డి' కోలీవుడ్ రీమేక్ ద్వారా తన తనయుడు ధ్రువ్‎ను వెండితెరకు పరిచయం చేయాలని నిర్ణయించుకున్న హీరో విక్రమ్ ఈ సినిమాను తెరకెక్కించే బాధ్యతను దర్శకుడు బాలాకు అప్పగించాడు.అయితే 'అర్జున్ రెడ్డి'గా అదరగొట్టిన విజయ్ దేవరకొండ ఇచ్చే సలహాలు, సూచనలు తన కుమారుడికి ఎంతగానో పనికొస్తాయని భావించిన విక్రమ్ ఒక రోజు తమతో మాట్లాడేందుకు రావాలని విజయ్ దేవరకొండను ఇన్వైట్ చేశాడట. విక్రమ్ వంటి టాలెంటెడ్ స్టార్ నుంచి ఆహ్వానం అందగానే వీలు చూసుకుని చెన్నైలో వాలిపోయిన టాలీవుడ్ 'అర్జున్ రెడ్డి' విక్రమ్, ధ్రువ్‎తో కలిసి అర్జున్ రెడ్డి సినిమా అనుభవాలను పంచుకున్నాడట.దర్శకుడు బాలా కూడా అర్జున్ రెడ్డిగా నటించిన విజయ్ దేవరకొండను అభినందించినట్టు వినికిడి. విక్రమ్ తనయుడు ధ్రువ్‎కు కొన్ని సలహాలు ఇచ్చిన విజయ్ దేవరకొండ స్టార్ గా జాతీయ అవార్డు అందుకున్న విక్రమ్ నుంచి సలహాలు తీసుకున్నాడని సమాచారం. 'అర్జున్ రెడ్డి'గా నేచురల్ పెర్ఫామెన్స్ ఇచ్చిన విజయ్ టాలెంటెడ్ స్టార్‎గా గుర్తింపు తెచ్చుకున్న విక్రమ్‎ను కూడా ఎంతగానో ఆకట్టుకున్నాడట. మరి విజయ్ సలహాలు విక్రమ్ కుమారుడికి ఏ మేరకు ఉపయోగపడతాయో చూద్దాం.
oke okka sinimaatho tana range penchukunna tollivood ap‎kaming star‎ku anukoni aahvaanam labhinchindata. kolivud star heero nunchi pilupu raavadamtho egiri gantesi kalisochadata mana yang heero. 'arjun reddi' taruvaata heero vijay devarakonda range maaripoyindi. ee sinima evaruu oohinchananta big suxes kaavadamtho rendella paatu ee yang heero calshits buk aipoyayi. antalaa tana kotta cinimaalatoe bijiga unna tollivood yang heero kolivud star heero vikram, atadi tanayudu dhruv‎thoo kalasi oka roju gadipadani cineevargaallo prachaaram jarugutondi. 'arjun reddi' kolivud remake dwara tana tanayudu dhruv‎nu venditeraku parichayam cheyalani nirnayinchukunna heero vikram ee sinimaanu terakekkinche baadhyatanu darsakudu baalaaku appaginchaadu.ayithe 'arjun reddi'gaa adaragottina vijay devarakonda iche salahalu, suuchanalu tana kumarudiki entagaano panikostaayani bhaavinchina vikram oka roju tamatho matladenduku ravalani vijay devarakondanu invite chesadata. vikram vanti tallented star nunchi aahvaanam andagaane veelu chusukuni chennailo vaalipoyina tollivood 'arjun reddi' vikram, dhruv‎thoo kalisi arjun reddi sinima anubhavaalanu panchukunnadata.darsakudu bala kuudaa arjun reddiga natinchina vijay devarakondanu abhinandinchinattu vinikidi. vikram tanayudu dhruv‎ku konni salahalu ichina vijay devarakonda star gaa jaateeya avaardu andukunna vikram nunchi salahalu teesukunnaadani samacharam. 'arjun reddi'gaa nechural perphamens ichina vijay tallented star‎gaa gurtimpu tecchukunna vikram‎nu kuudaa entagaano aakattukunnadata. mari vijay salahalu vikram kumarudiki e meraku upayogapadatayo chuddam.